google/wiki40b huggingface dataset:
Lindhøy skole

Historie

Etter at skoleloven ble innført i 1739, var det omgangsskole på øyene Tjøme og Hvasser. Faste skoleordninger med egne bygninger kom på 1860-tallet da den nye skoleloven krevde det. Det ble da bygd grendeskoler på Kirkely, nær ved Tjøme kirke, i Utbygda, søndre del av Tjøme, på Fredheim, for nordre del av Tjøme, og på Hvasser. 
Lindhøy skole ble åpnet i 1952. Den erstattet da grendeskolene på øya Tjøme, mens kommunens siste grendeskole, Hvasser skole, først ble nedlagt i 2009. Lindhøy skole hadde lenge skoletrinnene fra første til syvende klasse, med åttende klasse som framhaldsskole for de elevene som ikke valgte å fortsette på realskolen i nabokommunen Nøtterøy. 
Lindhøy skole fikk aula i 1962 og påbygg for ungdomsskoleelevene i 1972. I 1978 åpnet Tjømehallen like ved skolen, som ble tatt i bruk som skolens gymsal og idrettshall for kommunens lag og foreninger. I 2002 åpnet et nytt bygg for mellomtrinnet. Det er tegnet av arkitektfirmaet Ola Roald i Tønsberg og har vært demonstrasjonsskole for åpne arkitektoniske løsninger og en friere pedagogisk gruppeinndeling. Skolen utvides ytterligere og beregnes å kunne ta imot i alt 490 elever. Lindhøy var kombinert barne- og ungdomsskole fram til Tjøme ungdomsskole ble bygget i 1990.
Elevene fra Lindhøy skole fortsetter på Tjøme ungdomsskole som også ligger i Tjøme sentrum.
Skytekronograf

En skytekronograf, ofte bare kalt kronograf, er et instrument som brukes til å måle hastigheten til et prosjektil avfyrt fra et skytevåpen. Det fins forskjellige målemetoder, for eksempel optisk, magnetisk, akustisk eller radar.
Malthonea

Utseende

Middelsstore, mer eller mindre brune til brunsvarte trebukker, nokså langstrakte med parallellsidige dekkvinger. Antennene er litt lengre enn kroppen.

Utbredelse

Slekten er utbredt i Sør-Amerika.
Team United Bakeries

Team United Bakeries (etablert 2006) var et norsk privatfinansiert semi-profesjonelt idrettslag med utøvere i terrengsykling og langrenn. I 2017 sluttet United Bakeries som tittelsponsor. Langrenns-laget skiftet navn til Team Koteng.

Historikk

Sykkelgruppen ble etablert i 2006 av Rune Høydahl som Team Høydahl. Høydahl var tidligere profesjonell rytter med sponsoravtale med Giant Manufacturing, og syklistene benyttet sykler av dette merket gjennom en avtale med den norske importøren. Før 2007-sesongen fikk laget ny hovedsponsor i den norske hjelmprodusenten Etto, og navnet ble endret til Team Etto Høydahl.
Skilaget ble etablert sommeren 2008 etter initiativ av Remi Goulignac, eieren av United Bakeries, og Thomas Henriksen. 
Før 2009-sesongen inngikk sykkelgruppen sponsoravtale med United Bakeries, og navnet ble endret til Team United Bakeries. Thomas Alsgaard var tilknyttet Team Unites Bakeries til 2013, da han gikk til Team LeasePlan Go.
Katharina Pavlovna

Biografi

Storfyrstinne Katharina Pavlovna var datter av tsar Paul av Russland (1754–1801) og hertuginne Sophia Dorothea Augusta Luisa av Württemberg (1759–1828). Hun hadde ni søsken, blant dem de senere tsarene Alexander I av Russland og Nikolaj I av Russland.
Hun ble gift i første ekteskap med hertug Georg av Oldenburg den 3. august 1809. Ektemannen døde av tyfus i 1812.
I andre ekteskap ble hun gift med sin fetter, kronprins Vilhelm av Württemberg, den 24. januar 1816. Ekteskapet var kommet i stand gjennom forhandlinger på Wienerkongressen året før, fremfor alt for å bedre Württembergs forhold til Russland, etter at Württemberg hadde stått på Frankrikes side under Napoleonskrigene.
I oktober 1816, noen måneder etter bryllupet, besteg hennes mann tronen som kong Vilhelm I. Katharina hadde som dronning et omfattende sosialt engasjement.
Katharina døde overraskende i januar 1819. Etter at kongen hadde nektet å avslutte forholdet til den italienske adelskvinnen Blanche de la Flèche (baronesse Keudelstein), løp dronningen med tynne klær ut i parken ved Neues Schloss i Stuttgart en kald januardag, hvor hun pådro seg influensa. Noen få dager senere døde hun. Sykdommen hadde blitt forsterket av helvetesild, som dronningen hadde lidd av siden november 1818. Hun ble bisatt i et mausoleum på Rotenberg ved Stuttgart i 1824. På portalen står det «Die Liebe höret nimmer auf» (kjærligheten slutter aldri).
Strøk og fall

Strøk og fall er to begreper som brukes for å angi hvordan en geologisk flate er orientert i rommet. Strøk er retningen på skjæringslinjen mellom flaten og horisontalplanet. Fall er vinkelen mellom flaten og horisontalplanet. Hvis en oppgir disse to verdiene, er flaten entydig bestemt. Geologiske kart angir ofte strøk og fall.
Geologer måler strøk og fall ved hjelp av klinometerkompasser, som er en kombinasjon av kompass og klinometer (helningsmåler). Det finnes også mobiltelefonapper som kan gjøre slike målinger. Strøk oppgis som regel som en asimut der nord er 0°, og vinkelen måles medsols. Fallets retning nedover skal alltid ligge til høyre for strøket, og strøket kan ha verdier mellom 0°–360°. Fallet har verdier mellom 0°–90°. Som et eksempel kan strøk og fall for en flate som heller 30° mot sørøst, angis som 135/30.
Korstegnet

Korstegnet eller korsets tegn er en rituell gest og kristent symbol som består i at man beveger hånden i et kors. Praksisen med å gjøre korsets tegn spiller en viktig rolle i flere kirkesamfunn, og kan både bli brukt under gudstjenesten og være en del av ens personlige tilbedelse.

Bakgrunn

Tertullianus skrev om å gjøre korsets tegn, og det ser ut til at i den tidligste tid ble det bare markert et korstegn på pannen. Noen århundrer senere ble korsets tegn også gjort over andre deler av kroppen.

Den katolske og Den ortodokse kirke

Korstegnet en kristen fromhetspraksis og en bønn som spesielt er utbredt i Den katolske kirke og Den ortodokse kirke. Ofte markerer man ytterpunktene i et kors på seg selv ved å berøre panne, bryst og skuldre. Det er vanlig å si «I Faderens, og Sønnens, og Den hellige ånds navn. Amen» mens man gjør dette. 
I katolsk tradisjon berører man først venstre skulder og så høyre, mens man i ortodoks tradisjon først berører høyre skulder. Det er uklart hvordan denne forskjellen har oppstått. Ortodokse kristne forklarer sin måte å gjøre korstegnet på med at Den gode røveren hang på Jesu høyre side ved korsfestelsen; det finnes ingen spesiell forklaring på den katolske skikken.
Korstegnet brukes av både katolikker og ortodokse spesielt i forbindelse med at man går inn i en kirke og under gudstjenester, men også i en rekke andre sammenhenger. Dette henger sammen med at den oppfattes som en kort bønn som er enkel å fremsi hver gang man f.eks. skal kjøre bil, gjøre noe vanskelig eller før et måltid. Det er også vanlig å starte og avslutte all bønn med korstegnet.

Det lille korstegnet

Det lille korstegnet gjøres ved at et lite kors tegnet med tommelen, normalt på pannen. Det brukes mye ved velsignelser og salving med hellige oljer. I katolske messer gjør man det lille korstegnet tre ganger (på panne, munn og hjerte) når Evangeliet skal leses.

Andre kirker

Martin Luther skal ha snakket om å gjøre korsets tegn hver morgen for å minne seg selv på at man er kristen. I dag bruker flere evangeliske kirker korsets tegn i forbindelse med visse deler av gudstjenesten. I Den norske kirke brukes det i forbindelse med dåpen og prestens velsignelse av menigheten fra alteret.
Bachelor's Affairs

Innspillingsfakta

Filmen ble spilt inn fra 15. april til midten av mai 1932.

Fakta om filmen

Arbeidstitlene til denne filmen var Precious og Fancy Free.
Ifølge opplysninger i Twentieth Century-Fox Records i  UCLA Theater Arts Librarys juridiske avdeling ble Joan Marsh lånt ut fra Metro-Goldwyn-Mayer.

Handling

Under en reise med dampbåt fra Europa til New York City ordner enken og lykkejegeren Stella Peck med en date for sin tiltrekkende, men ikke fullt så intelligente lillesøster Eva Mills. Mannen hun skal møte er Andrew Hoyt, en eldre millionær fra New York som ter seg som om han er 30. Gjennom å skjule Evas enkle bakgrunn som varehus-ekspeditrise og ved å oppmuntre henne til å flørte med Andrew (selv om hun helst foretrekker stilige yngre menn), lykkes Stella i å få ham til å be om Evas hånd. Hun svarer ja. Hjemme i New York City mottar Andrews sekretær Jane Remington og hans forretningspartner Luke Radcliff et telegram, hvor han ber dem om å forberede hans bryllup. De tror at Andrew skal gifte seg med Jane, som er hemmelig forelsket i ham. Når båten legger til havn blir hun svært skuffet.
Fylkesvei 1146

Fylkesvei 1146 går mellom Bilet og Sundløkka i Fredrikstad kommune. Veien er 1,3 km lang.
Frem til 2019 hadde veien betegnelsen Fylkesvei 521.
Jason Isaacs

Karriere

Isaacs er best kjent for å ha spilt Lucifus Malfang i fem av Harry Potter-filmene. I tillegg har han spilt i flere andre kjente filmer, som Armageddon (1998), Patrioten (2000), Black Hawk Down (2001), Peter Pan (2003), Green Zone (2010) og Abduction (2011). I tillegg spiller han for tiden hovedrollen som Michael Britten i TV-serien Awake.
Han ble i 2008 nominert til Golden Globe for sin innsats i miniserien The State Within.

Annet

Isaacs møtte sin kone Emma Hewitt på dramaskolen. De har vært gift siden 1988. Han snakker spansk flytende.
Glasgow Audi

Glasgow Audi er et forhandleranlegg på 20 000 m² i Glasgow, Skottland for Audi. I dag (2009) er det største i Europa. Senteret inkluderer rom for salg og service, en utendørs off-road testbane, kaféer, en førskole, en restaurant, et museum, et kunstgalleri, og konferanseområde. Anlegget inneholder også treningsområde for alle Audi-ansatte i UK. Bygningskostnadene var på £15 000 000. Senteret var planlagt åpnet den 11. oktober 2004.
Gul fugleskittvikler

Utseende

En middelsstor (vingespenn 16-21 millimeter) vikler. Som de andre artene i slekten Hedya ligner den på fugleskitt når den sitter stille, dette gir den god beskyttelse. Forvingen er mørkt gråbrun i den innerste delen, vingspissen er for det meste kremhvit med noen små, brune flekker ytterst. Bakvingen er gråhvit.

Levevis

Larvene lever på sammenspundne skudd av roser (Rosa spp.), av og til også på eple. De voksne sommerfuglene flyr i juni-juli.

Utbredelse

Den er utbredt i hele Europa, unntatt lengst i nord, i det nordlige Asia og i Nord-Amerika.
Rød skogfrue

Utseende

Rød skogfrue er en opptil halvmeteren høy plante, med 5-20 store, røde blomster og lange, lansettforma blader oppover hele den ugreina stengelen.

Forekomster i Norge

Rød skogfrue er svært sjelden i Norge, og i enkelte år blomstrer det bare 25 individer på landsbasis.
Den røde skogfrua sin utbredelse er begrensa til nedre Østlandet, og den finnes kun i kommunene Gjerstad, Kragerø, Bamble, Porsgrunn, Drammen, Nedre Eiker, Øvre Eiker, Kongsberg, Modum, Hole, Jevnaker og Aremark.
Planta vokser bare på kalkrik grunn, stort sett i kalkfuruskog, og den er svært varmekjær. Derfor er rød skogfrue totalfreda, og den er også rødlista med statusen sterkt trua (EN). Hvis en vil beskue planta er det lurt å ha med seg kjentmann, og en bør også være ute i et gunstig år.
Direktoratet for naturforvaltning har laget en egen handlingsplan for rød skogfrue.
Troms og Finnmark

Folkeavstemning om sammenslåing

Den fremforhandlede avtalen møtte motstand i Finnmark, og ble 15. mars stemt ned i Finnmark fylkesting (21 mot – 11 for). I stedet vedtok fylkestinget en folkeavstemning om sammenslåing av Troms og Finnmark, som ble avholdt 14. mai 2018. Samtidig viser meningsmålinger i begge fylker massiv motstand mot sammenslåing og støtte til folkeavstemning.
Didcot kraftverk

Didcot kraftverk er et varmekraftverk i Oxfordshire i det sørlig-sentrale Storbritannia. Det har en installert produksjonskapasitet på 3 372 MW, fordelt på fire blokker på ca. 500 MW hver, samt det nyere Didcot-B med 2 x 686 MW blokker med gassturbiner fra 2000.
Brenselkilden er kull og naturgass. Anlegget ble utbygd omkring årene 1968–1973. Operatør er selskapet RWE Power plc.
Utslippet av CO₂ er 9,5 millioner tonn i 2007. De totale CO₂-utslippene i 2008 var ca. 5 183 000 tonn, mens underanlegget Didcot B ble bygget opp på gassfyring og økte sitt utslipp fra 2,952 mill. tonn til 3,308 mill. tonn CO₂ fra 2007 til 2008.
Adetomeris

Utseende

Middelsstore, bredvingede påfuglspinnere med øyeflekker på bakvingene. A. erythrops er rød- eller gulaktig med ganske stor øyeflekk, A. microphthalma lysbrun med en ganske liten øyeflekk (som artsnavnet, som betyr "lite øye", tyder på).

Levevis

Larvene lever på planter i slekten Maithenus.

Utbredelse

Slekten er utbredt i Argentina og Chile.
Syleus

Syleus (gresk: Συλεύς) var i henhold til gresk mytologi en sønn av Poseidon og en tyrann i Aulis i Lydia. I de fleste varianter av myten eide han en vingård og alle fremmede som passerte gjennom landet hans, tvang han til å arbeide på vingården, og deretter drepte han dem. Bare helten Herakles fikk en slutt på dette da han gravde opp vinrankene med røttene, brente vingården og drepte Syleus med hans egen hakke. Han tok også livet av hans datter Xenodoke.
I henhold til mytografen Konon hadde Syleus en bror ved navn Dikaeus (andre steder nevnt som et eponym for Dikaea i Trakia); deres far var Poseidon. I motsetningen til sin bror var Dikaeus en rettferdig mann, hvilket er antydet av den bokstavelige meningen av navnet hans. og tok imot Herakles på beste vis etter at helten hadde slått Syleus i hjel. Herkules ble forelsket i Syleus' datter som ble oppfostret av sin onkel, og giftet seg med henne. Straks etter reiste han imidlertid, og etterlot sin nye hustru som savnet han slik at hun døde av sorg. Da han kom tilbake fikk han høre om hennes død og ville kaste seg på gravbålet, men de som var tilstede greide å forhindre dette. Et tempel for Herakles ble reist ved siden av hennes grav.
11. serierunde i Tippeligaen 2015

11. serierunde i Tippeligaen 2015 ble innledet fredag 29. mai 2015 klokken 19.00 med kampen mellom Odd og Aalesund på Skagerak Arena.
Klasse (biologi)

Klasse er en kategori brukt i den biologiske systematikken; en klasse kan omfatte én eller flere beslektede ordener, og én eller flere beslektede klasser sammenfattes som rekke i Dyreriket eller divisjon i Planteriket. Som hos andre kategorier (med unntak av arten) er det et skjønnsspørsmål hvilken gruppe man velger å kalle klasse, og kriteriene for hva som er en klasse varierer fra rekke til rekke hos dyr og fra divisjon til divisjon hos planter. Dagens systematikk er derfor mer opptatt av organismenes slektskap eller stamtre enn av kategorier, men formelle enheter som klasse brukes gjerne i floraer, allmenlitteratur og lærebøker hvor oversikt er viktigere enn detaljene i stamtreet.
I Dyreriket slutter det vitenskapelige navnet for en klasse vanligvis på -a, for eksempel Mammalia (pattedyr), Insecta (insekter) og Asterozoa (sjøstjerner og slangestjerner).
I botanikken dannes det vitenskapelige navnet for en klasse ved at roten på typusslektens navn får endelsen -phyceae (for alger), -opsida (for landplanter) eller -mycetes (for sopper). De tilsvarende endelsene for underklasser er -phycidae, -idae og -mycetidae.
Sportradar

Historie

Sportradar startet som trønderske Market Monitor AS, grunnlagt i år 2000 av Petter Fornæss og Tore Steinkjer. Selskapet leverte verktøy til spillbransjen basert på teknologi utviklet som en del av en masteroppgave ved NTNU. Carsten Koerl ble investor og majoritetseier kort tid etter selskapet ble grunnlagt. Sportradar AG ble grunnlagt i 2007 av Petter Fornæss, Ivar Arnesen og Carsten Koerl. Dette selskapet overtok eierskapet av Market Monitor og andre selskap Market Monitor samarbeidet med. Market Monitor ble omdøpt til Sportradar AS.
I 2012 ble EQT minoritetsaksjonær som en del av en investering på 44 millioner euro. I 2013 gikk Sportradar inn i det amerikanske markedet gjennom oppkjøpet av SportsData (nå Sportradar US).
I 2014 investerte EQT videre i Sportradar ved å flytte eiserkapet fra EQT II til EQT VI.
I 2015 fikk Sportradar offisielle rettigheter til eksklusive data fra NASCAR, NFL og NHL. Samme året valgte Michael Jordan og Mark Cuban lå investere i selskapet. NFL kjøpte seg også inn i eierskapet av Sportradar US.

Avdekking av kampfiksing

Siden 2005 har Sportradar vært en partner med flere sportsforbund om å avdekke bettingrelatert kampfiksing. Denne tjenesten er utviklet ved Trondheims-kontoret og drives fra London, England.
Tjenesten begynte etter Hoyzer-skandalen i tyske Bundesliga, hvor forbundet gikk inn i et samarbeid med Sportradar for å utvikle et system for å overvåke oddsendringer hos bookmakere. Systemet ble senere videreutviklet til å omfatte spill mens kamper pågår, slik som for eksempel LiveOddsen, og relansert som Fraud Detection System (FDS) i 2009.
Siden FDS ble lansert har Sportradar vært involvert i flere større kampfiksingssaker, blant annet Nepal i 2015, Østerrike og Australia i 2013. Ifølge Sportradar har deres systemer indikert at så mange som 2000 kamper blitt manipulert siden 2009.

Distribusjon av sportsdata

Sportradar er leverandør av sportsdata i flere format til spesielt medie- og spillbransjen. Dataene består av både data som Sportradar selv samler inn via et nettverk av freelancere, og offisielle data som kommer fra forskjellige sportsforbund. Av nevneverdige data er Sportradar offisiell distributør av data fra NFL og NHL. Sportradar disribuerer live data for mer enn 325.000 sportshendelser og har kunder som Google og Fox Sports. Sportradar leverer også data til Facebooks Sports Stadium.
Fylkesvåpen i Norge

Dette er et galleri over fylkesvåpen i Norge.
Franske suiter

Franske suiter (BWV 812 – 817) er en samling seks suiter for et klaviaturinstrument – cembalo eller klavikord – av Johann Sebastian Bach. Hver av suitene består av en rekke stiliserte danser.

Struktur

Syklusen starter med tre suiter i molltonearter, deretter følger tre i dur. Alle åpner med den typiske satsrekkefølgen allemande – courante – sarabande – i alle dursuitene følger så en gavotte. De siste satsene består av ulike danser, vanligvis menuett, og alle stykkene ender med en gigue.
Et påfallende trekk er at Bach hopper over den sedvanlige ouverturen og går rett på en dansesats. Sammenlignet med Engelske suiter som åpner med lange, virtuose preludier og de modne Partitas, er Franske suiter kortere og lettere å spille.

Opprinnelse og navn

Anna Magdalena Bachs notebok, både heftet fra 1722 og fra 1725, inneholder tidlige versjoner av de første fem suitene, og det blir antatt at hele syklusen ble skrevet i denne perioden.
Opprinnelsen til navnet er ikke helt avklart, men det stammer helt sikkert ikke fra Bach. Friedrich Wilhelm Marpurg brukte i 1762 tittelen som en kontrast til Engelske suiter (også denne tittelen ble tatt i bruk etter Bachs tid). Navnet ble vanlig etter at Johann Nikolaus Forkel skrev i sin Bach-biografi (1802): «Vanligvis kalles de Franske suiter fordi de er skrevet på fransk manér»." Påstanden er feil fordi Bach, på samme måte som i sine andre suiter, stort sett følger et italiensk mønster.
Det er ikke bevart definitive manuskripter av disse suitene, og ornamenteringen varierer i de ulike manuskriptene, både når det gjelder type og hyppighet.
En del manuskripter knytter to andre suiter, en i a-moll (BWV 818) og en i Ess-dur (BWV 819) til de 6 Franske suitene. Overture i fransk stil (BWV 831) som Bach publiserte som andre del av Clavierübung, er som navnet forteller en suite i fransk stil, men ikke knyttet til Franske suiter.
Palais des Festivals et des Congrès

Bakgrunn

Den første Palais des Festivals et des Congrès ble bygget i 1949 for å huse Filmfestivalen i Cannes. Den opprinnelige bygningen lå midt på Promenade de la Croisette, der hotellet JW Marriott holder til i dag. Denne bygningen var også arena for Eurovision Song Contest 1959 og Eurovision Song Contest 1961.
Utover i 1960- og 1970-årene økte filmfestivalens suksess, og Cannes trakk til seg stadig flere, store forretningskonferanser. I 1979 besluttet derfor Cannes by å bygge et nytt messekompleks i nærheten. Den seksetasjes høye modernistiske bygningen ble reist på tomta til det kommunale kasinoet og åpnet i desember 1982. Bygningen er tegnet av arkitektene Sir Hubert Bennett og François Druet. Senteret ble utvidet med 10 000 kvadratmeter i 1999.
Det Almindelige Samfund

Kirke

Menigheten har én kirke, på Krossmoen i Eigersund kommune, ved E39. Lokalet blir på folkemunne kalt «Perakjerkå». Nåværende forstander er Lars Martin Ramsland. Gudstjenestelivet er preget av pietistiske og barokke salmer, av blant andre Kingo.
Menigheten driver en privat grunnskole, Gamleveien skole, i Egersund.
Toril Rygh

Undervisning

Etter en Macdesign utdannelse fra Merkantilt institutt i 1997, etablerte Toril Rygh et enkeltmannsforetak i grafisk design der hun hadde oppdrag som firmaprofilering, kataloger, blader og aviser ved siden av kunstnerisk praksis. I 2005 begynte hun å jobbe på Ullern videregående skole som lærer ved den yrkesfaglige studieretningen Medier og kommunikasjon. Her underviser hun fremdeles i fag som design, produksjon, visuell kultur og samfunn, grafikk og foto og ungdomsbedrift. Rygh har også over flere år samarbeidet med kunstneren Anna Widén om undervisningsopplegget "Stedets ånd", et landskapskunst prosjekt for den Kulturelle skolesekken i Akershus. Siden 2014 har Rygh også undervist på Høgskolen i Oslo og Akershus som timelærer på institutt for Estetikk. Her har hun utført mange ulike typer undervisning som etterutdanning for KDA lærere, ulike kurs og digitale workshops, foredragsholder, veileder og sensor.
National Naval Aviation Museum

National Naval Aviation Museum, tidligere kjent som National Museum of Naval Aviation og Naval Aviation Museum, er et militært luftfartsmuseum for den amerikanske marine, beliggende på Naval Air Station Pensacola i Pensacola i Florida. Museet ble etablert 14. desember 1962 med et område på snaue 8 500 kvadratfot på anlegget som var reist under andre verdenskrig. Museet ble innviet i juni 1963.
Ikjefjordbrua

Ikjefjordbrua er ei betongbjelkebru på fylkesvei 8 i Høyanger kommune i Sogn og Fjordane. Brua krysser Ikjefjorden mellom Fureneset og Storeholmen. Brua er 340 meter lang og har hovedspenn 52,5 meter. Seilingshøyden er 18 meter, og brua har i alt 11 spenn. Byggingen av Ikjefjordbrua begynte i oktober 1974, og brua ble åpnet i 1977.
Chan-buddhisme

Chán (pinyin; tradisjonell kinesisk: 禪, forenklet kinesisk: 禅, forkortelse av chánnà (禪那), av sanskrit dhyāna (som betyr "meditasjon" eller "meditative tilstand") er en kinesisk skole innenfor mahāyānabuddhismen. Den utviklet seg i Kina i det 6. århundre e.Kr., og ble dominerende under dynastiene Tang og Song. Etter Yuandynastiet ble Chan mer eller mindre fusjonert med det rene lands buddhisme.
Chan bredte seg sørover til Vietnam som Thiền og nordover til Korea som Seon, og i det 13. århundre østover til Japan as Zen.
Odin Bjørtuft

Landslaget

22. mars 2019 fikk han sin første landskamp for Norge U21 mot Finland.
Mantitheus

Utseende

Middelsstore, avlange, gulbrune trebukker. Antennene er nokså kraftige og lengre enn kroppen hos hannene. Hodet er forholdsvis lite med runde, litt utstående fasettøyne. Pronotum er avrundet trapesformet. Dekkvingene har rettvinklede "skuldre" og er mer eller mindre jevnbrede, beina slanke og ikke særlig lange. Hunnee skiller seg sterkt fra hannene utseendemessig: kroppsformen er mye kortere og bredere, antennene er tynne og kortere enn kroppen, dekkvingene er forkortede og sprikende i spissen slik at de ikke dekker bakkroppen.

Utbredelse

Slekten er utbredt i Kina.